wickkiey/tamil-wikipedia-chunked huggingface dataset:
# கருச்சிதைவு

## மனிதரல்லாத விலங்குகள்

கர்ப்பம் தரிக்கும் அனைத்து விலங்குகளிலும் இவ்வகையான கருச்சிதைவு நிகழ்கின்றது. செம்மறியாடுகளில், கூட்டத்துடன் முண்டியடித்து சிறு கதவுகளினூடாகச் செல்லும்போதோ, அல்லது நாய்களால் விரட்டப்படும்போதோ கருச்சிதைவு நிகழ்கின்றது . மாடுகளில் அவற்றிற்கு வரக்கூடிய Brucellosis, Campylobacter போன்ற தொற்றுநோய்களினால் கருச்சிதைவு நிகழ்ந்தாலும், தடுப்பூசி மூலம் அந்நிலை கட்டுப்படுத்தப்படுகின்றது. வேறு நோய்களும்கூட விலங்குகளை கருச்சிதைவுக்கு உட்பட வைக்கின்றன. Prairie Vole எனப்படும் ஒரு சுண்டெலியில், அது சேர்ந்திருந்த இணை அகற்றப்பட்டு, புதிய ஆண் துணையுடன் விடப்படும்போது கருச்சிதைவு நிகழ்வது அவதானிக்கப்பட்டது. இது Bruce effec என அழைக்கப்படுகின்றது. ஆனாலும் இந்த நிலை தமது சொந்த வாழிடத்தில் வசிக்கும் விலங்குகளில் குறைவாகவும், பரிசோதனைச்சாலைகளிலேயே அதிகமாகவும் அவதானிக்கப்பட்டது.
# நா. வானமாமலை

**நா. வானமாமலை** (*Na.Vanamamalai*, 7 டிசம்பர் 1917 - 2 பெப்ரவரி 1980) ஒரு தமிழ்நாட்டுத் தமிழறிஞர், மானிடவியல் ஆய்வாளர், சமூகச் செயற்பாட்டாளர் மற்றும் அரசியலர் ஆவார். தமிழர் நாட்டார் வழக்காற்றியலின் முதன்மை ஆராய்ச்சியாளர்களில் ஒருவரான இவர், நாட்டார் பாடல்கள், கதைகள், பழமொழிகள், வழக்கங்கள் ஆகியவற்றைச் சேகரித்துப் பதிப்பித்தார். நாட்டார் வழக்காற்றியலுக்குத் தமிழ்க் கல்விப்புலத்தில் உரிய அறிந்தேற்பைப் பெற்றுத்தந்தவர். தமிழ்மொழி, இலக்கிய ஆய்வுகளை வரலாறு, தொல்லியல், மானிடவியல், சமூகவியல், பண்பாட்டியல் போன்ற பிற துறைகளுடன் இணைந்த பல்துறை கூட்டாய்வுகளாக - தமிழியலாக வளர்த்தெடுத்ததில் பெரும் பங்காற்றினார். வரலாறு, பண்பாடு, தத்துவம், இலக்கிய ஆராய்ச்சி ஆகியவற்றில் குறிப்பிடத்தக்க பங்களிப்பு செய்தவர், மார்க்சியம் கல்விப்புலத்தில் ஒருமுறையியலாகவும், அணுகுமுறையாகவும் இன்று நிலைபெற்றிருப்பதற்கு வித்திட்டவர்.
# நா. வானமாமலை

## கல்வி

நா.வானமாமலை ஆரம்பக் கல்வியை ஏர்வாடியிலும் நாங்குனேரியில் உள்ள மாவட்ட உயர்நிலைப் பள்ளியிலும் பயின்றார். அக் காலத்தில் எஸ். ஏ. டாங்கே எழுதிய *காந்தியும் லெனினும்* நூலைப் படித்து உந்துதல் பெற்றார். மேலும் இந்திய மன்னராட்சி அரசர்களைப் பற்றி திவான் ஜர்மனி தாஸ் என்பவர் எழுதிய *Maharaja* என்ற நூலை மொழிபெயர்த்தார்.  
தமிழ்நாட்டில் இந்தித் திணிப்பு எதிர்ப்புப் போராட்டத்தின் விளைவாக 'அனைத்தும் ஆங்கிலம்' என மாறிய சூழலில் சி. சுப்பிரமணியம், மோகன் குமாரமங்கலம் போன்றோர் தமிழில் அறிவியல் பாடநூல்களை வெளியிடுவது குறித்து அக்கறை கொண்டனர். அச்சமயத்தில் கல்லூரியில் தமிழைப் பயிற்று மொழியாக்குவது இயலக்கூடியதுதான் என்பதை உணர்த்தும் வகையில் 'தமிழில் முடியும்' (1965) என்னும் தொகுப்பு நூல் ஒன்றை வானமாமலை வெளிக்கொணர்ந்தார்.  
'Folklore' என்பது குறித்து தமிழ்ச் சூழலில் பெரும் விவாதம் நடைபெற்றது. 'நாட்டுப்புறவியல்' என்ற கலைச் சொல் உருவானது. வானமாமலை, 'நாட்டார் வழக்காற்றியல்' என்றார். இந்த இரு சொற்களும் இன்றும் தொடர்கின்றன. நாட்டார் வழக்காற்றியல், மானிடவியல், அடித்தள மக்கள் ஆய்வு போன்ற எதுவுமே முறையாக அறிமுகமாகாத தமிழ்ச்சூழலில் வானமாமலை இப்புலத்தில் செயல்பட்டார். நாட்டார் கதைகள், பாடல்களைத் தொகுத்து வெளியிடுவதோடு பலர் நிற்க, இவர் அவற்றின் சமூகப் பெறுமானங்களையும் கவனித்தார். வரலாறு, சமூகவியல், மானிடவியல் ஆகியவற்றின் துணைகொண்டு, ஆய்வுகளை நடத்தினார்.
# நா. வானமாமலை

## நூல் பட்டியல்

<small>(நாட்டுடைமையாக்கப்பட்ட படைப்புகள் தடித்த எழுத்துகளில்)</small>
| 1942 | இருளின் வலிமை | மொழிபெயர்ப்பு
<small>(முதல்நூற்கள்: ரஷ்ய எழுத்தாளர்</small>  
<small>லியோ டால்ஸ்டாய் இயற்றிய</small>  
* <small>**Vlast' t'my,**</small>
* <small>***Kreitzerova Sonata,***</small>
* <small>***Seméynoye schástiye*** மற்றும்</small>
* <small>**Zhivoy trup** )</small> | சக்தி காரியாலயம் |
| --- | --- | --- | --- |
| ? | குரூயிட்ஸர் சொனோடா |  |  |
| ? | குடும்ப இன்பம் |  |  |
| ? | உயிருள்ள பிணம் |  |  |
| ? | முதலும் முடிவும் |  |  |
| 1951 | நிலா இல்லாத இரவு | கார்த்திகேயினி பிரசுரம் |  |
| 1957 | *உயிரின் தோற்றம்* | மொழிபெயர்ப்பு
<small>(முதல்நூல்: சோவியத் எழுத்தாளர்</small>  
<small>ஏ.ஐ. ஓபாரின் இயற்றிய</small>  
(<small>*Proiskhozhdenie zhizni*</small>) | நியூ செஞ்சுரி புக் ஹவுஸ் |
| 1960 | *தமிழ்நாட்டுப் பாமரர் பாடல்கள்* | கதைப் பாடல்கள் |  |
| விண்யுகம் | மொழிபெயர்ப்பு
<small>(முதல்நூல்: ஜெர்மானிய எழுத்தாளர்</small>  
<small>ஸ்டீபன் ஹெய்ம் இயற்றிய</small>  
<small>**The Cosmic Age**)</small> | நெல்லை பப்ளிஷிங் ஹவுஸ் |  |
| 1964 | **தமிழர் நாட்டுப் பாடல்கள்** | கதைப் பாடல் | நியூ செஞ்சுரி புக் ஹவுஸ் |
| 1965 | தமிழில் முடியும் | தொகுப்பு நூல் |  |
| 1966 | **தமிழர் வரலாறும் பண்பாடும்** : ஆராய்ச்சிக் கட்டுரைகள் | கட்டுரைத் தொகுப்பு |  |
| 1967 | வீணாதிவீணன் கதை:
மறந்துபோன கிராமிய கதைப் பாடல் | கதைப் பாடல் |  |
| இலக்கிய உலகம் எதிர்பார்ப்பது என்ன? | ஆய்வு நூல் | தமிழ்நாடு கலை இலக்கியப் பெருமன்றம் |  |
| 1969 | **Studies in Tamil Folk Literature** | கட்டுரைத் தொகுப்பு | நியூ செஞ்சுரி புக் ஹவுஸ் |
| 1970 | **கான்சாகிபு சண்டை** | கதைப்பாடல் | மதுரைப் பல்கலைக்கழகம் |
| 1971 | **காத்தவராயன் கதைப்பாடல்** |  |  |
| **முத்துப்பட்டன் கதை** |  |  |  |
| **வீரபாண்டிய கட்டபொம்மு கதைப்பாடல்** |  |  |  |
| 1972 | **கட்டபொம்மு கூத்து** |  |  |
| 1974 | **ஐவர் ராசாக்கள் கதை** | கதைத் தொகுப்பு |  |
| 1975 | **புதுக்கவிதை முற்போக்கும் பிற்போக்கும்** | ஆய்வு நூல் | மக்கள் வெளியீடு |
| **மக்களும் மரபுகளும்** | நியூ செஞ்சுரி புக் ஹவுஸ் |  |  |
| 1976 | **மார்க்ஸீய சமூக இயல் கொள்கை** |  |  |
| 1977 | தமிழ் நாவல்கள்: ஒரு மதிப்பீடு |  |  |
| 1978 | **இந்திய நாத்திகமும் மார்க்சீயத் தத்துவமும்** |  |  |
| **தமிழர் பண்பாடும் தத்துவமும்** (1973?) |  |  |  |
| மார்க்சீயத் தத்துவம் - மார்க்சீய அறிவுத் தோற்றவியல் |  |  |  |
| **உரைநடை வளர்ச்சி** | மக்கள் வெளியீடு |  |  |
| **மார்க்சீய அழகியல்** |  |  |  |
| 1980 | **வ.உ.சி. முற்போக்கு இயக்கங்களின் முன்னோடி** |  |  |
| **பழங்கதைகளும் பழமொழிகளும்** | நியூ செஞ்சுரி புக் ஹவுஸ் |  |  |
| **தமிழ் நாட்டில் சாதி சமத்துவப் போராட்டக் கருத்துக்கள்** | மக்கள் வெளியீடு |  |  |
| 1981 | *Interpretation of Tamil Folk Creations*
("தமிழ் நாட்டுப்புறப் படைப்புகளின் விளக்கம்") | Dravidian Linguistics Association (Trivandrum) |  |
| 1983 | விஞ்ஞானத் தொழில்நுட்பப் புரட்சி | நியூ செஞ்சுரி புக் ஹவுஸ் |  |
| 1995 | பண்டைய வேத தத்துவங்களும் வேத மறுப்பும் | மக்கள் வெளியீடு |  |
| 1999 | **இலக்கியத்தில் உள்ளடக்கமும் உருவமும்** | நியூ செஞ்சுரி புக் ஹவுஸ் | } |
# பீகார் மக்களவை உறுப்பினர்கள்

தற்போது பதினாறாவது மக்களவை இயங்குகிறது.
# பீகார் மக்களவை உறுப்பினர்கள்

## பதினைந்தாவது மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் பீகார் மாநிலத்திலிருக்கும் 39 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.  
| வ.எண். | மக்களவை தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | தர்பங்கா | கீர்த்தி (ஜா) ஆசாத் | பாரதீய ஜனதா கட்சி |  |
| 2 | ஜமுய் | புடியோ சவுத்ரி | ஜனதா தளம் (ஐக்கிய) |  |
| 3 | கட்டிஹார் | நிகில்குமார் சவுத்ரி | பாரதீய ஜனதா கட்சி |  |
| 4 | ஹாஜிப்பூர் | ராம்சுந்தர் தாஸ் | ஜனதா தளம் (ஐக்கிய) |  |
| 5 | உஜியார்பூர் | அஸ்வமேத் தேவி | ஜனதா தளம் (ஐக்கிய) |  |
| 6 | பேகூசராய் | டாக்டர் மோனாசிர் ஹசன் | ஜனதா தளம் (ஐக்கிய) |  |
| 7 | சாம்செட்பூர் | மகேஸ்வர் ஹசார் | ஜனதா தளம் (ஐக்கிய) |  |
| 8 | பாகல்பூர் | சையத் ஷாநவாஸ் ஹீசைன் | பாரதீய ஜனதா கட்சி |  |
| 9 | மேற்கு சம்பாரண் | டாக்டர் சஞ்சய் ஜெய்ஸ்வால் | பாரதீய ஜனதா கட்சி |  |
| 10 | சாசாராம் | மீரா குமார் | இந்திய தேசிய காங்கிரஸ் |  |
| 11 | நாலந்தா | கவுசலேந்திர குமார் | ஜனதா தளம் (ஐக்கிய) |  |
| 12 | சுபவுல் | விஸ்வமோகன் குமார் | ஜனதா தளம் (ஐக்கிய) |  |
| 13 | சாரண் | லாலு பிரசாத் | இராச்டிரிய ஜனதா தளம் |  |
| 14 | வால்மீகி நகர் | பைத்யநாத் பிரசாத் மகிதோ | ஜனதா தளம் (ஐக்கிய) |  |
| 15 | ஜஞ்சார்பூர் | மங்கனி லால் மண்டல் | ஜனதா தளம் (ஐக்கிய) |  |
| 16 | கயா | ஹரி மஞ்கி | பாரதீய ஜனதா கட்சி |  |
| 17 | கிசன்கஞ்சு | மவுலானா அஜ்ரருள் காகூ முகம்மது | இந்திய தேசிய காங்கிரஸ் |  |
| 18 | முசாப்பர்பூர் | கேப்டன்.ஜெய்னாரெய்ன் பிரசாத் நிஷாத் | ஜனதா தளம் (ஐக்கிய) |  |
| 19 | கோபால்கஞ்சு | பூர்ன்மசி ராம் | ஜனதா தளம் (ஐக்கிய) |  |
| 20 | சியோகர் | ரமாதேவி | பாரதீய ஜனதா கட்சி |  |
| 21 | சீதாமர்ஹி | டாக்டர் அர்ஜீன்ராய் | ஜனதா தளம் (ஐக்கிய) |  |
| 22 | ஜகானாபாத் | ஜகதீஷ் சர்மா | ஜனதா தளம் (ஐக்கிய) |  |
| 23 | வைசாலி | டாக்டர் ரகுவன்ஸ் பிரசாத் சிங் | இராச்டிரிய ஜனதா தளம் |  |
| 24 | பக்சர் | ஜெகதானந்த் சிங் | இராச்டிரிய ஜனதா தளம் |  |
| 25 | காராகாட் | மகாபலி சிங் | ஜனதா தளம் (ஐக்கிய) |  |
| 26 | நவாதா | டாக்டர் போலோ சிங் | பாரதீய ஜனதா கட்சி |  |
| 27 | கிழக்கு சம்பாரண் | ராதாமோகன் சிங் | பாரதீய ஜனதா கட்சி |  |
| 28 | முங்கேர் | ராஜீவ் ரஞ்சன் (லாலன்) சிங் | ஜனதா தளம் (ஐக்கிய) |  |
| 29 | மகாராஜ்கஞ்சு | உமாசங்கர் சிங் | இராச்டிரிய ஜனதா தளம் |  |
| 30 | ஆரா | மீனா சிங் | ஜனதா தளம் (ஐக்கிய) |  |
| 31 | அரரியா | பிரதீப்குமார் சிங் | பாரதீய ஜனதா கட்சி |  |
| 32 | பூர்ணியா | உதய்சிங் | பாரதீய ஜனதா கட்சி |  |
| 33 | அவுரங்காபாத் | சுசில்குமார் சிங் | ஜனதா தளம் (ஐக்கிய) |  |
| 34 | பாட்னா சாகிப் | சத்ருக்கன் பிரசாத் சின்ஹா | பாரதீய ஜனதா கட்சி |  |
| 35 | மதேபுரா | சரத் யாதவ் | ஜனதா தளம் (ஐக்கிய) |  |
| 36 | மதுபனி | உக்கும்தேவ் நாராயண் யாதவ் | பாரதீய ஜனதா கட்சி |  |
| 37 | பாடலிபுத்ரா | பேராசிரியர் ரஞ்சன் பிரசாத் யாதவ் | ஜனதா தளம் (ஐக்கிய) |  |
| 38 | சீவான் | ஓம்பிரசாத் யாதவ் | சுயேச்சை |  |
| 39 | கஹரியா | தினேஷ் சந்த்ரா யாதவ் | ஜனதா தளம் (ஐக்கிய) | } |
# பீகார் மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- ஐக்கிய ஜனதா தளம் - 20
- பாரதீய ஜனதா கட்சி - 12
- இராச்டிரிய ஜனதா தளம் -4
- இந்திய தேசிய காங்கிரஸ் - 2
- சுயேச்சை - 1
# தமிழர் நாட்டுப்புறவியல்

தமிழ் மக்களின் நாட்டுப் புற வாழ்வியல் கூறுகளை ஆயும் இயலே **தமிழர் நாட்டுப்புறவியல்** ஆகும். இலங்கையில் இத் துறை **தமிழர் நாட்டாரியல்** என்று பெரிதும் அறியப்படுகிறது. தமிழர் நாட்டுப்புற வழக்காற்றியல் என்றும் குறிப்பிடப்படுவதுண்டு. தமிழரின் அன்றாட வாழ்வில் பெரும்பாலும் வாய்மொழியாக வழங்கி வந்த பாட்டுகள், கதைகள், பழமொழிகள், விடுகதைகள், நம்பிக்கைகள் ஆகியவையும், பார்த்துச் செய்தல் மூலம் பகிரப்பட்ட ஆடல்கள், கூத்து, இசை, விளையாட்டுக்கள், வழக்கங்கள், கைத்தொழில்கள், நுட்பங்கள் மற்றும் கலைகள் ஆகியவையும் தமிழர் நாட்டுப்புறவியலில் அடங்கும்.  
குறிப்பாக பெரும் மரபுகள் அல்லது கதையாடல்களைத் தாண்டி வாழும் கிராமத்து மக்கள், தலித் மக்கள், விளிம்புநிலை மக்களின் வாழ்வியலை இத் துறை கவனமெடுத்து ஆய்கிறது. இது நகரச்சூழலிலும் வெளிப்படுகின்றது. சென்னை நகரப்புறச் சேரிகளில் இருந்து தோன்றிய கானா பாடல்கள், ஈழத்தில் போராளி மகளை/மகனை இழந்த தாயின் ஒப்பாரிப் பாடல்களையும் இவ்வாறு சுட்டலாம். பல சந்தர்ப்பங்களில் நாட்டுப்புறவியல் செவ்விலக்கியங்களோடும், பெரும் மரபுகளோடும் ஒப்பிட்டு வேறுபடுத்திக் காட்டுவர்.
# தமிழர் நாட்டுப்புறவியல்

## நூலக நூல்கள்

- நாட்டாரியல் ஆய்வு
- ஈழத்து நாட்டார் பாடல்கள்
- அம்பலத்தாடிகளில் கந்தன் கருணை
# தமிழர் நாட்டுப்புறவியல்

## உசாத்துணைகள்

- அம்மன்கிளி முருகதாஸ் (தொகுத்தது). 2007. *இலங்கைத் தமிழிரிடையே வாய்மொழி இலக்கியம்*. கொழும்பு: குமரன் புத்தக இல்லம்.
# தமிழ்நாடு சட்டமன்றத் தேர்தல், 1996

தமிழ்நாட்டின் பதினோறாவது **சட்டமன்றத் தேர்தல் 1996** ஆம் ஆண்டு மே மாதம் நடை பெற்றது. திராவிட முன்னேற்றக் கழகம் வெற்றி பெற்று, மு. கருணாநிதி நான்காம் முறையாக தமிழகத்தின் முதல்வரானார்.
# தமிழ்நாடு சட்டமன்றத் தேர்தல், 1996

## தொகுதிகள்

1996 ஆம் ஆண்டு தமிழ் நாட்டில் மொத்தம் 234 சட்டமன்ற உறுப்பினர்கள் இருந்தனர். அவர்கள் 189 பொதுத் தொகுதிகளில் இருந்தும் 45 தனித் தொகுதிகளில் இருந்தும் (தாழ்த்தப்பட்டவருக்கும், பழங்குடியினருக்கும் ஒதுக்கப்பட்டவை) தேர்ந்தெடுக்கப்பட்டனர்.
# தமிழ்நாடு சட்டமன்றத் தேர்தல், 1996

## கூட்டணிகள்

- இத்தேர்தலில் நான்கு முனை போட்டி காணப்பட்டது
- அதிமுக–காங்கிரஸ் தலைமையிலான கூட்டணியில் இயூமுலீ மட்டுமே இடம் பெற்றிருந்த ஓரணியாகவும்.
- திமுக தலைமையிலான ஐக்கிய முன்னணி கூட்டணியில் தமாகா, சிபிஐ, இதேலீ, பார்வார்டு ப்ளாக் ஆகிய கட்சிகள் ஒரு அணியாகவும்,
- கடந்த காலத்தில் திமுகவில் இருந்து விலக்கப்பட்ட தலைவர் வைகோ அவர்களின் தலைமையில் உருவான மதிமுக கூட்டணியான **மக்கள் ஜனநாயக முன்னணி**யில் ஜனதா தளம், சிபிஎம் போன்ற கட்சிகள் இடம் பெற்றிருந்தன
- அதே போல் டாக்டர் ராமதாஸ் அவர்களது தலைமையிலான பாட்டாளி மக்கள் கட்சி- வாழப்பாடி ராமமூர்த்தியின் **திவாரி காங்கிரஸ்** ஓரணியாகவும் போட்டியிட்டன.
- சுப்ரமணியசாமியின் ஜனதா கட்சி சார்பில் போட்டியிட்ட டாக்டர் க. கிருஷ்ணசாமி ஒரு தொகுதியில் வெற்றி பெற்றார்.
- பாரதிய ஜனதா கட்சி தனித்துப் போட்டியிட்டது.
# தமிழ்நாடு சட்டமன்றத் தேர்தல், 1996

## தேர்தல் முடிவுகள்

தேர்தல் தேதி: மே 2, 1996; முடிவுகள் அறிவிப்பு: மே 12. மொத்தம் 66.95 % பதிவாகின.
| திமுக | 167 | அதிமுக | 4 | பாமக | 4 |  |
| --- | --- | --- | --- | --- | --- | --- |
| தமாக | 39 | காங்கிரசு | 0 | மதிமுக | 0 |  |
| சிபிஐ | 8 | ஜனதா தளம் | 1 |  |  |  |
| இந்திய தேசிய லீக் | 5 | சிபிஎம் | 1 |  |  |  |
| அனைத்திந்திய பார்வார்டு பிளாக்கு | 1 | ஜனதா கட்சி | 1 |  |  |  |
| பாஜக | 1 |  |  |  |  |  |
| சுயேட்சைகள் | 1 |  |  |  |  |  |
| மொத்தம் (1996) | 220 | மொத்தம் (1996) | 4 | மொத்தம் (1996) | 9 |  |
| மொத்தம் (1991) | 4 | மொத்தம் (1991) | 224 | மொத்தம் (1991) | 9 | } |  
குறிப்பு: இந்திய தேசிய லீக் கட்சியின் ஐந்து வேட்பாளர்களும், அகில இந்திய ஃபார்வார்டு ப்ளாக் கட்சியின் ஒரு பிரிவின் இரண்டு வேட்பாளர்களும் திமுகவின் “உதய சூரியன்” சின்னத்தின் போட்டியிட்டு வெற்றி பெற்றனர்.
# தமிழ்நாடு சட்டமன்றத் தேர்தல், 1996

## ஆட்சி அமைப்பு

திமுக தனிப்பெரும்பான்மை பெற்று மு. கருணாநிதி நான்காம் முறையாக தமிழகத்தின் முதல்வரானார்.
# தமிழ்நாடு சட்டமன்றத் தேர்தல், 1996

## விளைவுகள்

- கடந்த தேர்தலில் அதிமுகவில் இருந்து வெளியேறிய சு. திருநாவுக்கரசர் தலைமையில் ஒரு பிரிவினர் பிரிந்து சென்று நடிகர் டி. ராஜேந்திரன் தலைமையில் தாயக மறுமலர்ச்சி கழகம் என்ற தனி கட்சி தொடங்கினர். பின்பு அதில் இருந்து பிரிந்து எம். ஜி. ஆர். அண்ணா திராவிட முன்னேற்றக் கழகம் என்று புதிய கட்சியை சு. திருநாவுக்கரசர் தொடங்கினார். பின்பு இத்தேர்தலில் முதன் முதலில் போட்டியிட்ட அக்கட்சி ஒரு இடத்தில் கூட வெற்றி பெறவில்லை.
- வைகோவின் மதிமுக ஒரு இடத்தில் கூட வெற்றி பெற முடியவில்லை. மதிமுகவின் தலைமையிலான **மக்கள் ஜனநாயக முன்னணி**யில் இடம் பெற்று இருந்த ஜனதா தளம், சிபிஎம் ஒவ்வொரு தொகுதிகளிலும் வெற்றி பெற்றது.
- இரண்டாவது முறையாக சட்டமன்றத் தேர்தலில் போட்டியிட்டு பாட்டாளி மக்கள் கட்சி நான்கு தொகுதிகளில் வென்றது. பாமக தேர்தலில் தனித்து போட்டியிட்டது இதுவே கடைசி முறை. அதன் பின்னர் அனைத்து தேர்தல்களிலும் திமுக அல்லது அதிமுக கூட்டணிகளில் அங்கம் வகித்து வந்தது.
- திமுக-தமாகா கூட்டணி 1996 நாடாளுமன்றத் தேர்தலிலும் தமிழ்நாடு-புதுச்சேரியில் அனைத்து (40) இடங்களை வென்றது.
- இதனால் மத்தியில் அமைந்த காங்கிரஸ் இல்லாத ஜனதா தளம் கட்சியின் தலைமையிலான ஐக்கிய முன்னணி கூட்டணியில் இரு கட்சிகளும் இந்த சட்டமன்றத் தேர்தலை சந்தித்தனர். ஐக்கிய முன்னணி கூட்டணியில் மத்தியில் இரு கட்சிகளும் இடம் பெற்றிருந்தனர்.
# தமிழ்நாடு சட்டமன்றத் தேர்தல், 1996

## மேலும் பார்க்க

- தமிழ்நாட்டில் இந்திய நாடாளுமன்றத் தேர்தல், 1996
- இந்தியப் பொதுத் தேர்தல், 1996
# சிறந்த நடிகைக்கான தேசிய திரைப்பட விருது

இந்தியக் குடியரசில் திரைப்படத்துறைக்கு வழங்கப்படும் விருதுகளுள் மிக முக்கியமாகக் கருதப்படுபவை **தேசிய திரைப்பட விருதுகள்**. 1954 இல் முதலில் வழங்கப்பட்ட இவ்விருதுகள் ஆண்டுதொறும், சிறந்த இயக்குநர், படம், நடிகர், நடிகை போன்ற பல பிரிவுகளில் வழங்கப் படுகின்றன. சிறந்த நடிகைக்கான தங்கத் தாமரை விருதைப் பெற்றவர்களின் பட்டியல் கீழே தரப்பட்டுள்ளது.
# சிறந்த நடிகைக்கான தேசிய திரைப்பட விருது

## விருது வென்றவர்கள்

| 2012 | வித்யா பாலன் | *டர்ட்டி பிக்சர்* | இந்தி |
| --- | --- | --- | --- |
| 2011 | சரண்யா பொன்வண்ணன்
மித்தாலி ஜக்டாப் வராத்கர் | *தென்மேற்கு பருவக்காற்று*
*பாபு பாண்ட் பாஜா* | தமிழ்
மராத்தி |
| 2010 | அனன்யா சாட்டர்ஜி | *அபஹோமன்* | வங்காளம் |
| 2009 | பிரியங்கா சோப்ரா | ஃபேஷன் | இந்தி |
| 2008 | உமாஸ்ரீ | குலாபி டாக்கீஸ் | கன்னடம் |
| 2007 | பிரியாமணி | பருத்தி வீரன் | தமிழ் |
| 2006 | சரிகா | பர்சானியா | ஆங்கிலம் |
| 2005 | தாரா | ஹசீனா | கன்னடம் |
| 2004 | மீரா ஜாஸ்மின் | பாடம் ஒண்ணு: ஒரு விளப்பம், பெருமழக்காலம் | மலையாளம் |
| 2003 | கொங்கனா சென் ஷர்மா | மிஸ்டர் அண்ட் மிசஸ் அய்யர் | ஆங்கிலம் |
| 2002 | தபு | சாந்தினி பார் | இந்தி |
| ஷோபனா | மித்ர, மை ஃபிரண்ட் | ஆங்கிலம் |  |
| 2001 | ரவீனா டான்டன் | தமான் - எ விக்டிம் ஆஃப் மாரிடல் வயலன்ஸ் | இந்தி |
| 2000 | கிரோன் கேர் | பரிவாலி | பெங்காலி |
| 1999 | சப்னா ஆஸ்மி | காட்மதர் | இந்தி |
| 1998 | இந்திராணி ஹால்தார், ரிதுபர்ணா சென்குப்தா | தஹான் | பெங்காலி |
| 1997 | தபு | மாச்சிஸ் | இந்தி |
| 1996 | சீமா பிஸ்வாஸ் | பன்டிட் குயின் | இந்தி |
| 1995 | டெபஷ்ரீ ராய் | உனீஷே எப்ரல் | பெங்காலி |
| 1994 | ஷோபனா | மணிச்சித்ரதாழ் | மலையாளம் |
| 1993 | டிம்பிள் கபாடியா | ருதாலி | இந்தி |
| 1992 | மொயோலா கோஸ்வாமி | ஃபிரிங்கோட்டி | அசாமிய மொழி |
| 1991 | விஜயசாந்தி | கர்த்தவ்யம் | தெலுங்கு |
| 1990 | ஸ்ரீலேகா முகர்ஜீ | பரசுராமர் குதார் | பெங்காலி |
| 1989 | அர்ச்சனா | தாசி | தெலுங்கு |
| 1988 | அர்ச்சனா | வீடு | தமிழ் |
| 1987 | மொனிஷா உன்னி | நாகசதங்கள் | மலையாளம் |
| 1986 | சுஹாசினி | சிந்து பைரவி | தமிழ் |
| 1985 | சப்னா ஆஸ்மி | பார் | இந்தி |
| 1984 | சப்னா ஆஸ்மி | காந்தார் | இந்தி |
| 1983 | சப்னா ஆஸ்மி | அர்த் | இந்தி |
| 1982 | ரேகா | உம்ராவோ ஜான் | உருது |
| 1981 | ஸ்மிதா பாட்டீல் | சக்ரா | இந்தி |
| 1980 | ஷோபா | பசி | தமிழ் |
| 1979 | சாரதா | நிமஜ்ஜனம் | தெலுங்கு |
| 1978 | ஸ்மிதா பாட்டீல் | பூமிகா | இந்தி |
| 1977 | லட்சுமி | சில நேரங்களில் சில மனிதர்கள் | தமிழ் |
| 1976 | ஷர்மிலா தாகூர் | மொளசம் | இந்தி |
| 1975 | சப்னா ஆஸ்மி | அங்குர் | இந்தி |
| 1974 | நந்தின் பக்தவத்சலா | காடு | கன்னடம் |
| 1973 | சாரதா | சுயம்வரம் | மலையாளம் |
| 1972 | வஹீதா ரெஹ்மான் | ரேஷ்மா அவுர் ஷேரா | இந்தி |
| 1971 | ரேஹானா சுல்தான் | தாஸ்தக் | இந்தி |
| 1970 | மாதவி முகர்ஜி | திபரதிர் கப்யா | பெங்காலி |
| 1969 | சாரதா | துலாபாரம் | மலையாளம் |
| 1968 | நர்கீஸ் தத் | ராத் அவுர் தின் | இந்தி |
| } |  |  |  |
# எசுப்பானிய பெரும் கடற்படையெடுப்பு

கிபி 1588ஆம் ஆண்டு **எசுப்பானிய பேரரசு** இங்கிலாந்தின் மீது **கடல் வழியாகப் படையெடுத்தது** (ஸ்பானிஷ் அர்மாடா, ஆங்கிலம்: Spanish Armada, எசுப்பானியம்: Grande y Felicísima Armada). ஸ்பெயின் அரசர் இரண்டாம் ஃபிலிப்பு, இங்கிலாந்தைக் கைப்பற்றி, அதன் அரசி முதலாம் எலிசபெத்தை அரசணையிலிருந்து இறக்க இந்த படையெடுப்பை மேற்கொண்டார். இங்கிலாந்து கடற்படையை ஆங்கிலக் கால்வாயில் முறியடித்து, பின்னர் தரைப்படைகளை இங்கிலாந்து மண்ணில் தரையிறக்கத் திட்டமிட்டிருந்தார். ஆனால் எஃபிங்காம் பிரபு மற்றும் சர் ஃபிரான்சிஸ் ட்ரேக் தலைமையிலான இங்கிலாந்து கடற்படை ஸ்பானிஷ் கடற்படையைத் தோற்கடித்து விரட்டியதால், ஃபிலிப்பின் திட்டம் தகர்க்கப்பட்டது.
# எசுப்பானிய பெரும் கடற்படையெடுப்பு

## பின்புலம்

இங்கிலாந்தின் எட்டாம் ஹென்றி மன்னர், ஆண் வாரிசு வேண்டி தான் மறுமணம் செய்து கொள்ள ஏதுவாக, ரோமன் கத்தோலிக்கச் திருச்சபையிலிருந்து வெளியேறினார். இங்கிலாந்திற்கென்று ஆங்கிலிக்க சபையை உருவாக்கினார். எனவே ரோமன் கத்தோலிக்க ஸ்பானிஷ் பேரரசிற்கும் இங்கிலாந்திற்கும் பகை மூண்டது. ஹென்றிக்குப் பின்னர் அவரது மகளும் இரண்டாம் ஃபிலிப்பின் மனைவியுமான முதலாம் மேரி இங்கிலாந்தின் அரசியானார். கத்தோலிக்கரான அவர் தனது ப்ராடஸ்டன்ட் குடிமக்களை கொடுமை படுத்தியதால், மக்கள் அவர் மீது அதிருப்தி கொண்டிருந்தனர். அவரது மறைவுக்குப் பின் 1558 ஆம் ஆண்டு ப்ராடஸ்ட்ன்டான அவரது மாற்றாந்தாய் சகோதரி முதலாம் எலிசபத்தை அரசியாக்கினர். தன் மனைவிக்குப் பின் இங்கிலாந்தின் அரசர் தானே என்று எண்ணிய ஃபிலிப்பு இதை ஏற்றுக் கொள்ளவில்லை. இங்கிலாந்து-ஸ்பெயின் இடையே பகை வளர ஆரம்பித்தது. கிபி 1585 ஆம் ஆண்டு முதல் இரு நாடுகளுக்கும் இடையே வெளிப்படையாகப் போர் மூண்டது.
# எசுப்பானிய பெரும் கடற்படையெடுப்பு

## படையெடுப்புத் திட்டங்கள்

இங்கிலாந்தைக் கைப்பற்ற பிலிப்பு போட்ட திட்டங்களின் படி பெரும் கப்பல் படையும், தரைப்படையும் திரட்டப்பட்டன. இத்திட்டங்களுக்கு போப்பாண்டவர் ஆறாம் சிக்ஸ்டசின் ஆதரவு இருந்தது. பெரும் கப்பல் படை கொண்டு, வலிமையான ஆங்கில கடல் படையை ஆங்கிலக் கால்வாயில் அழிக்க வேண்டும். பின்னர் எளிதாக தரைப்படையை இங்கிலாந்தில் தரையிறக்கி நாட்டைக் கைப்பற்ற வேண்டும் – இதுவே பிலிப்பின் திட்டமாகும். இதற்காக 22 காலியன் (galleon) வகைப் போர்க்கப்பல்களும், 108 ஆயுதமேந்திய வணிகக் கப்பல்களும் திரட்டப்பட்டன. 55,000 வீரர்கள் கொண்ட தரைப்படையும் தயாரானது.
# எசுப்பானிய பெரும் கடற்படையெடுப்பு

## கடல் போர்

16 ஜூலை 1588 இல் இரு நாடுகளுக்கும் இடையே நடந்த இறுதிகட்ட அமைதிப் பேச்சுவார்த்தைகள் தோல்வி அடைந்தன. மெதினா சிதோனியா பிரபுவின் தலைமையில் ஸ்பானிஷ் கடற்படை இங்கிலாந்து நோக்கி முன்னேற ஆரம்பித்தது. அவரை எதிர்க்க இங்கிலாந்து கடற்படை 34 போர்க் கப்பல்கள் மற்றும் 163 ஆயுதமேந்திய வணிகக் கப்பல்களுடன் காத்திருந்தது. கப்பல் எண்ணிக்கையில் இங்கிலாந்தின் கை ஓங்கியிருந்தாலும், ஸ்பானிஷ் கடற்படை அதிக பீரங்கிகளைக் கொண்டிருந்தது. ஆனால் எஃபிங்காம் பிரபு மற்றும் ஃபிரான்சிஸ் ட்ரேக் போன்ற திறமை வாய்ந்த கடல் தளபதிகள் இங்கிலாந்து கப்பல் படையை லாவகத்துடன் கையாண்டனர். 27 ஜூலை அன்று ஸ்பானிஷ் படை பிறை வடிவில் ப்ரான்சின் கலாய் (calais) கடற்கரையை அடைந்தது. நள்ளிரவில் டிரேக்கின் தீக்கப்பல்கள் ஸ்பானிஷ் கப்பல்களைத் தாக்கின. எண்ணையும், வெடிமருந்தும் நிரப்பி சிறு கப்பல்களை ஸ்பானிஷ் கப்பல்களின் மீது ட்ரேக் மோத விட்டார். இதனால் பல ஸ்பானிஷ் கப்பல்கள் தீப்பிடித்து மூழ்கின; அப்படை கட்டுப்பாட்டை இழந்து சிதறியது. பிறை விடிவ வியூகம் சிதறி நாற்புறமும் பிரிந்த ஸ்பானிஷ் படை, அருகிலிருந்த கிரேவ்லைன்ஸ் துறைமுகத்தில் ஒன்று சேர முயற்சித்தது. ஆனால் இதற்குள், அப்படையின் பலவீனங்களை அறிந்து கொண்ட ஆங்கில மாலுமிகள் இடை விடாது தாக்கினர். ஒற்றுமை அறவே இழந்த ஸ்பானிஷ் படை பின் வாங்கி வட அட்லாண்டிக் பெருங்கடல் பக்கம் சென்று விட்டது.  
பிரித்தானிய தீவுகளின் வட முனையை சுற்றி, அயர்லாந்து கடற்கரையோரமாக வந்து இங்கிலாந்தை மீண்டும் தாக்க மெதினா சிதோனியா திட்டமிட்டார். ஆனால் இரண்டு மாதம் நீடித்த அந்த பயணத்தில், அப்படை பெரும் புயல்களால் தாக்கப்பட்டு நிலை குலைந்தது. பல கப்பல்கள் மூழ்கின, 5000 க்கும் மேற்பட்ட மாலுமிகள், நோயாலும் பசியாலும் இறந்தனர். மெதினா சிதோனா மீண்டும் இங்கிலாந்தைத் தாக்கும் எண்ணத்தை கைவிட்டு ஸ்பெயின் திரும்பினார். அதோடு பிலிப்பின் படையெடுப்புத் திட்டங்கள் கைவிடப்பட்டன. இக்கடல் போரில் புயல்கள் ஏற்படுத்திய சேதத்தால் இங்கிலாந்து மீண்டும் தாக்குதலில் இருந்து தப்பியது. இதனை நினைவு கூறும் வகையில் எலிசபெத்து அரசி “கடவுள் ஊதினார், அவர்கள் (கத்தோலிக்கர்கள்) சிதறினர்” என்ற இலத்தீன் வாசகம் பொறித்த பதக்கங்களை வெளியிட்டார். இங்கிலாந்தின் இந்த வெற்றி, ஐரோப்பாவின் ப்ராடஸ்டன்ட் கிருத்துவர்களுக்கு பெரும் ஊக்கமளிப்பதாக இருந்தது.
# தமிழ்நாடு சட்டமன்றத் தேர்தல், 2001

தமிழ்நாட்டின் பன்னிரெண்டாவது **சட்டமன்றத் தேர்தல் 2001** ஆம் ஆண்டு மே மாதம் நடை பெற்றது. அண்ணா திராவிட முன்னேற்றக் கழகம் வெற்றி பெற்று, ஜெ. ஜெயலலிதா இரண்டாம் முறையாக தமிழகத்தின் முதல்வரானார்.
# தமிழ்நாடு சட்டமன்றத் தேர்தல், 2001

## தொகுதிகள்

2001ஆம் ஆண்டு தமிழ் நாட்டில் மொத்தம் 234 சட்டமன்ற உறுப்பினர்கள் இருந்தனர். அவர்கள் 189 பொதுத் தொகுதிகளில் இருந்தும் 45 தனித் தொகுதிகளில் இருந்தும் (தாழ்த்தப்பட்டவருக்கும், பழங்குடியினருக்கும் ஒதுக்கப்பட்டவை) தேர்ந்தெடுக்கப்பட்டனர்.
# தமிழ்நாடு சட்டமன்றத் தேர்தல், 2001

## அரசியல் நிலவரம்

திராவிட முன்னேற்றக் கழகம், மத்தியில் ஆட்சி புரிந்த பாரதீய ஜனதா கட்சி தலைமையிலான தேசிய ஜனநாயகக் கூட்டணியில் அங்கம் வகித்தது. 2001 தேர்தலுக்கு சிறிது காலம் முன் வரை அக்கூட்டணியில் இருந்த பாட்டாளி மக்கள் கட்சியும் (பாமக), மறுமலர்ச்சி திராவிட முன்னேற்றக் கழகமும் (மதிமுக) தேர்தல் அறிவிக்கப்பட்ட பின்னர் கூட்டணியை விட்டு வெளியேறின. பாமக அண்ணா திராவிட முன்னேற்றக் கழகம் (அதிமுக) தலைமையிலான கூட்டணியில் இணைந்தது. மதிமுக தனித்துப் போட்டியிட்டது. திமுக தனது ஐந்தாண்டு ஆட்சி காலத்தில் பல திட்டங்களை செயல்படுத்தியதால் முதல்வர் கருணாநிதிக்கு மக்களிடையே செல்வாக்கிருந்தது. ஆனால் அதைவிட திமுக-பாஜக கூட்டணிக்கு எதிர்ப்பும் மிகுந்தே காணப்பட்டது. எதிர் கட்சியான அதிமுக, முக்கிய எதிர் கட்சிகளை எல்லாம் ஒன்றிணைத்து வலுவான கூட்டணியை உருவாக்கியது.
# தமிழ்நாடு சட்டமன்றத் தேர்தல், 2001

## கூட்டணிகள்

இத்தேர்தலில் மும்முனைப் போட்டி காணப்பட்டது. திமுக தலைமையிலான தேசிய ஜனநாயகக் கூட்டணியில் பாரதீய ஜனதா கட்சி, சு. திருநாவுக்கரசரின் எம்ஜியார் அதிமுக, ராஜ கண்ணப்பனின் மக்கள் தமிழ் தேசம் , ஏ. சி சண்முகத்தின் புதிய நீதிக்கட்சி , திருமாவளவனின் விடுதலைச் சிறுத்தைகள் (ஆதி திராவிடர் ஆகியவை இடம் பெற்றிருந்தன. அதிமுக கூட்டணியில் தமிழ் மாநில காங்கிரசு, பாமக, இந்திரா காங்கிரசு, இந்திய கம்யூனிஸ்ட் (சிபிஐ), மார்க்சிஸ்ட் கம்யூனிஸ்ட் (சிபிஎம்), எல். சந்தானத்தின் ஃபார்வார்ட் ப்ளாக் ஆகியவை இடம் பெற்றிருந்தன. வைகோவின் மதிமுக முதலில் தேசிய ஜனநாயகக் கூட்டணியில் இடம் பெற்றிருந்தது. ஆனால் தொகுதி உடன்பாடு ஏற்படாத காரணத்தால், பிரிந்து சென்று தனித்து போட்டியிட்டது.
# தமிழ்நாடு சட்டமன்றத் தேர்தல், 2001

## தேர்தல் முடிவுகள்

தேர்தல் தேதி: மே 10, 2001; மொத்தம் 59.07 % வாக்குகள் பதிவாகின.
# செப்டம்பர் 2010

**செப்டம்பர் 2010**, ஒரு செவ்வாய்க்கிழமை ஆரம்பித்து 30 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி புரட்டாசி மாதம் செப்டம்பர் 17, வெள்ளிக்கிழமை தொடங்கி, அக்டோபர் 17 ஞாயிற்றுக்கிழமை முடிவடையும்.
# செப்டம்பர் 2010

## சிறப்பு நாட்கள்

- செப்டம்பர் 1 - கிருஷ்ண ஜெயந்தி
- செப்டம்பர் 5 - செருத்துணை நாயனார் குருபூசை
- செப்டம்பர் 6 - புகழ்த்துணை நாயனார் குருபூசை
- செப்டம்பர் 6 - அதிபத்த நாயனார் குருபூசை
- செப்டம்பர் 7 - இளையான்குடி மாறர் குருபூசை
- செப்டம்பர் 9 - மறைஞான சம்பந்தர் குருபூசை
- செப்டம்பர் 10 - ரமழான்
- செப்டம்பர் 11 - விநாயகர் சதுர்த்தி
- செப்டம்பர் 14 - குலச்சிறை நாயனார் குருபூசை
- செப்டம்பர் 16 - குங்கிலியக்கலய நாயனார் குருபூசை
- செப்டம்பர் 16 - கேதார கௌரி விரதம் ஆரம்பம்
# செப்டம்பர் 2010

## நிகழ்வுகள்

---
# தருமபுரி பேருந்து எரிப்பு

அ தி மு க பொதுச் செயலாளர் ஜெயலலிதா மீது கொடைக்கானல் பிளசண்ட் ஸ்டே ஹோட்டல் ஊழல் வழக்கில் குற்றத்தை உறுதி செய்து நீதிமன்றம் தீர்ப்பு வழங்கியதை அடுத்து அக்கட்சித் தொண்டர்கள் 2000ஆம் ஆண்டு பிப்ரவரி 2ஆம் தேதி நடத்திய ஓர் ஆர்ப்பாட்டத்தின்போது, 45 மாணவ மாணவிகள், இரண்டு ஆசிரியர்கள் சென்றுகொண்டிருந்த பேருந்து ஆர்ப்பாட்டக்காரர்களால் தீவைக்கப்பட்டது.  
இச்சம்பவத்தில் கோயமுத்தூரில் உள்ள தமிழக வேளாண் பல்கலைக்கழக மாணவிகளான கோகிலவாணி, காயத்ரி, ஹேமலதா ஆகியோர் உயிரிழந்தனர்.
# தருமபுரி பேருந்து எரிப்பு

## உச்சநீதிமன்றம் தீர்ப்பு

முக்கியக் குற்றவாளிகளுக்கு கீழ் நீதிமன்றம் வழங்கியிருந்த மரண தண்டனைத் தீர்ப்பை 2007 ஆம் ஆண்டு சென்னை உயர்நீதிமன்றம் உறுதிசெய்திருந்தது. நீதிபதிகள் ஜி.எஸ்.சிங்வி மற்றும் பி.எஸ்.சௌஹான் அடங்கிய உச்சநீதிமன்ற பெஞ்ச் 2010ஆம் ஆண்டு உயர்நீதிமன்றத் தீர்ப்பை மேன்முறையீட்டில் உறுதி செய்திசெய்தது.  
இந்த வழக்கில் வேறு இருபத்து ஐந்து பேருக்கு 2 மாதங்கள் முதல் 2 வருடங்கள் வரையிலான சிறைத் தண்டனையும் விதிக்கப்பட்டது.
# தருமபுரி பேருந்து எரிப்பு

## அரசியல் சாசன அமர்வு

தூக்குத்தண்டனை குற்றவாளிகள் 3 பேரும் தங்களது மனுவை 2 நீதிபதிகளைக் கொண்ட அமர்வு விசாரித்தது ஏற்புடையதல்ல என்றும், எனவே தங்களுக்கு விதிக்கப்பட்ட தூக்குத்தண்டனையை குறைக்கக்கோரி மனு தாக்கல் செய்திருந்தனர். தாக்கல் செய்த மனுவை, 5 நீதிபதிகள் கொண்ட அரசியல் சாசன அமர்வுக்கு மாற்றி உச்ச நீதிமன்றம் உத்தரவிட்டது.
# தருமபுரி பேருந்து எரிப்பு

## பரவலர் ஊடகங்களில்

கல்லூரி எனும் தமிழ்த் திரைப்படத்தில் இச்சம்பவத்தை அடிப்படையாகக் கொண்ட காட்சி இடம் பெற்றது.
# ஆ. நா. சிவராமன்

**ஆம்பூர் நாணுவையர் சிவராமன்** என்ற **ஏ. என். சிவராமன்** (மார்ச் 1, 1904 - மார்ச் 1, 2001) தமிழகத்தைச் சேர்ந்த பத்திரிகையாளரும், இந்திய விடுதலைப் போராட்ட வீரரும் ஆவார். தினமணி பத்திரிகையின் ஆசிரியராக 43 ஆண்டுகள் பணியாற்றியவர்.
# ஆ. நா. சிவராமன்

## வாழ்க்கைச் சுருக்கம்

சிவராமன் திருநெல்வேலி மாவட்டத்துக்காரர். நெல்லை மாவட்டம் அம்பாசமுத்திரத்துக்கு அருகில் உள்ள ஆம்பூர் இவரது சொந்த ஊர். இவர் ஆரம்பக் கல்வியை எர்ணாகுளத்தில் பயின்றார். பின்னர் தம் சொந்த ஊரான ஆம்பூரில் குடிபெயர்ந்து, உயர்கல்வியை அம்பாசமுத்திரம் தீர்த்தபதி பள்ளியில் பயின்றார். நெல்லை இந்துக் கல்லூரியில் பயின்றபோது, அப்போது மகாத்மா காந்தி சிவில் ஒத்துழையாமை இயக்கத்தில் (1921) கலந்து கொள்ள இளைஞர்களுக்கு அழைப்பு விடுத்தார். மகாத்மாவின் அழைப்பை ஏற்று விடுதலைப் போராட்டத்தில் பங்கேற்றார். அதனால் அவருக்கு பதினெட்டு மாத சிறை தண்டனை கிடைத்தது. அதன் காரணத்தால் அவருடைய கல்லூரி படிப்பு தடைப்பட்டது.  
சிறைத் தண்டனைக்குப் பின் சிவராமன் முன்னணி தமிழ் பத்திரிக்கையாளரான டி. எஸ். சொக்கலிங்கத்தின் தலைமையில் 'காந்தி' பத்திரிகையில் சேர்ந்தார். சில ஆண்டுகளுக்குப் பின் ராஜாஜியின் வேதாரண்ய உப்பு சத்தியாகிரகத்தில் பங்கேற்பதற்காக பத்திரிக்கை வேலையை கைவிட்டார். மீண்டும் சிறை சென்ற சிவராமன் இருபது மாதங்களில் விடுதலையானார். விடுதலையான சிவராமன் 'காந்தி ' பத்திரிக்கையில் மறுபடியும் பணியில் சேர்ந்தார்.
# ஆ. நா. சிவராமன்

## தினமணியில் ஆசிரியராக

1934 ஆம் ஆண்டு தினமணி இதழ் ஆரம்பிக்கப்பட்ட போது, சொக்கலிங்கம் ஆசிரியராகவும் ஏ.என்.சிவராமன் உதவி ஆசிரியராகவும் பணியில் சேர்ந்தார்கள். 1944 இல் சொக்கலிங்கம் தினமணியை விட்டு வெளியேறியபோது, ஏ.என்.சிவராமன் தினமணியின் ஆசிரியராக ஆனார். அதன் பின்னர் தொடர்ந்து 43 ஆண்டுகள் 1987 வரை, தினமணி பத்திரிகையின் ஆசிரியராகப் பணியாற்றினார்.  
'கணக்கன்', 'ஒண்ணேகால் ஏக்கர் பேர்வழி', 'குமாஸ்தா', 'அரைகுறை வேதியன்', ‘அரைகுறை பாமரன்(அகுபா) போன்ற புனைப்பெயர்களில் கட்டுரைகள் நிறைய எழுதியிருக்கிறார்.  
தீவிர காங்கிரசுக்காரர், மேலும் காமராசரின் பற்றாளராகத் திகழ்ந்தார். இருந்தபோதும், 1967 தேர்தலை ஒட்டிய காலகட்டத்தில் காங்கிரசுக்கு எதிராக சிவராமன் எழுதிய கட்டுரைகள் ஆட்சி மாற்றத்திற்கு உதவியதாக அண்ணாதுரை குறிப்பிட்டிருக்கிறார்.  
மொழிகளைக் கற்பதிலும், புத்தக வாசிப்பிலும் மிகுந்த ஈடுபாடு கொண்ட சிவராமன் தனது 93ஆவது வயதில் புதுக்கல்லூரி பேராசிரியர் உதவியுடன் அராபிய மொழியையும் கற்றிருக்கிறார்.
# ஆ. நா. சிவராமன்

## விருதுகள்

பத்திரிக்கையாளனாக இருப்பதற்கு விருது இடையூறாக இருந்து விடக்கூடாதென்பதற்காக நடுவண் அரசின் உயரிய விருதுகளான பத்ம ஸ்ரீ, பத்மபூஷன் ஆகியவற்றை ஏற்க மறுத்து விட்டார். ஆனால், திருக்கோவிலூரில் 'கபிலர் விருதை'யும், பத்திரிக்கைப் பணியை பாராட்டி அளிக்கப்பட்ட பி.டி.கோயங்கோ (1988) விருதையும், அண்ணா பல்கலைக்கழக வளர்தமிழ் மன்ற விருதையும் (நிறுவியவர் வா.செ.குழந்தைசாமி) ஏற்றுக் கொண்டார்.  
இவர் அண்ணா பல்கலைக்கழகத்தின் அறிவியல் தமிழ் ஆக்கப் பணி விருதைப் பெற்றுள்ளார்.
# ஆ. நா. சிவராமன்

## படைப்புகள்

- சுதந்திர இந்தியாவின் அரசியல் நிர்ணயம்
- ரஷ்யப்புரட்சி 17 ஆண்டு அனுபவம்
- இந்தியாவின் வறுமை பற்றி கணக்கன் ஆராய்ச்சி
- அப்பல்லோ கண்ட விண்வெளி விஞ்ஞானம்
- சுதந்திரப் போராட்ட வரலாறு
# எதிர்மின் அயனி இடைவெளி

**எதிர்மின் அயனி இடைவெளி** (anion gap) என்பது மருத்துவத் துறையில் வளர்சிதை மாற்ற அமிலத்துவத்தின் (metabolic acidosis) காரணங்களைப் பகுத்தறியப் பெரிதும் உதவும் ஒரு செயற்கைக் கணக்கீடு ஆகும்.
# எதிர்மின் அயனி இடைவெளி

## கருதுகோள்

மனித குருதித் தெளியத்தில் (serum) முக்கிய நேர்மின் அயனிகள் சோடியம் மற்றும் பொட்டாசியம் ஆகும். முக்கிய எதிர்மின் அயனிகள் குளோரைடு, பைகார்பனேட் ஆகும். பொதுவாக நேர்மின் அயனிகளும் எதிர்மின் அயனிகளும் சமஅளவில் இருக்க வேண்டும். ஆனால் இவற்றின் அளவுகளைக் கணக்கிட்டுப் பார்ப்போமாயின் இவற்றின் அளவுகள் சமமாக இருப்பதில்லை. ஆகவே கணக்கிடவியலாத சில எதிர்மின் அயனிகள் இந்த இடைவெளிக்குக் காரணமென ஊகித்தறியலாம். சீரத்தில் உள்ள கணக்கிடவியலாத எதிர்மின் அயனிகளின் செறிவே *எதிர்மின் அயனி இடைவெளி* எனப்படும். புரதங்கள், சல்ஃபேட்டுகள் போன்றவை இந்த கணக்கிடவியலா எதிர்மின் அயனிகள் ஆகும்.
# எதிர்மின் அயனி இடைவெளி

## கணக்கீடு

சீரத்தில் உள்ள நேர்மின் அயனிகளின் (Na+& K+]) செறிவுக்கும் எதிர்மின் அயனிகளின் (Cl− & HCO3−) செறிவுக்கும் இடையிலான வேறுபாட்டைக் கணக்கிடுவதன் மூலம் இது அளவிடப்படுகிறது.  
எதிர்மின் அயனி இடைவெளி = ( [Na+]+[K+] ) − ( [Cl−]+[HCO3−] )  
[Na<sup>+</sup>]=140  
[K<sup>+</sup>]=4  
[Cl−]=100  
[HCO<sub>3</sub><sup>-</sup>]=24  
ஆனால், பொட்டாசியத்தின் செறிவு குறைவென்பதால் அன்றாடப் பயன்பாட்டில் இது கணக்கில் எடுத்துக் கொள்ளப்படுவதில்லை.  
எதிர்மின் அயனி இடைவெளி (பொட்டாசியம் இன்றி) = ( [Na+] ) − ( [Cl−]+[HCO3−] )
# எதிர்மின் அயனி இடைவெளி

## அலகு

இது மில்லி சமானநிறை/லிட்டர் (mEq/L) எனும் அலகால் (unit) அளவிடப்படுகிறது.
# எதிர்மின் அயனி இடைவெளி

## இயல்பான மதிப்பு எல்லை

ஆரோக்கியமாக உள்ள வயதுவந்தோரில் சராசரி மதிப்பெல்லை 8-12 மி.ச.நிறை/லிட்டர் ஆகும். மருத்துவத்துறையில் இரு திட்டவிலக்கத்திற்குக் கீழுள்ள எல்லாம் இயல்பற்றவையே.
# எதிர்மின் அயனி இடைவெளி

## அளவுகளை அலசி ஆராய்தல்

எதிர்மின் அயனி அளவு வளர்சிதைமாற்ற அமிலத்துவத்தில் இயல்பான அளவிலோ, குறையாகவோ அல்லது மிகையாகவோ இருக்கலாம். இதைக் கணக்கிடுவதன் மூலம் வளர்சிதைமாற்றக் காரத்துவக் காரணியங்களை வேறுபடுத்தி அறியலாம்.
# எதிர்மின் அயனி இடைவெளி

## மிகை எதிர்மின் அயனி வளர்சிதை மாற்ற அமிலத்துவம்

உடலுள் உற்பத்தியாகும் எதிர்மின் அயனிகள் (லாக்டேட், கீட்டோ அமிலம்) ஆகியவற்றின் அளவு கூடுவதாலோ அல்லது உட்கொள்ளப்படும் நச்சினாலோ (மெத்தனால், எத்திலீன் கிளைக்கால்) இந்நிலை ஏற்படலாம்.
# எதிர்மின் அயனி இடைவெளி

## இயல்பளவு எதிர்மின் அயனி வளர்சிதைமாற்ற அமிலத்துவம்

இந்நிலையில் பைகார்பனேட் குறைவு குளோரைடு அயனி அதிகரிப்பால் ஈடுகட்டப்படுகிறது. ஆகவே இது மிகைகுளோரைடு அமிலத்துவம் (hyerchloremic acidois) எனவும் அறியப்படுகிறது.
# எதிர்மின் அயனி இடைவெளி

## குறை எதிர்மின் அயனி வளர்சிதைமாற்ற அமிலத்துவம்

ஆல்புமின் (albumin) ஒரு முக்கிய எதிர்மின் தன்மையுள்ள பிளாஸ்மா புரதமாகும். குருதிப்போக்கு, கல்லீரல் நார்இழைத்திசு வளர்ச்சி, நெஃப்ராட்டிக் நோய்த்தொகுதி (nephrotic syndrome) ஆகிய நிலைகளில் ஆல்புமின் இழப்பேற்படுகிறது. இந்த இழப்பீட்டைச் சரிகட்ட குளோரைடு மற்றும் பைகார்பனேட் அயனிகள் தக்கவைத்துக் கொள்ளப்படுகின்றன. எனவே எதிர்மின் அயனி இடைவெளி குறைகிறது.
# ஸஹர்

நோன்பை தொடங்கும் முகமாக பின்னிரவில், ஃபஜ்ர் நேரம் ஆரம்பமாகும் முன்பு உணவு உட்கொள்ளப்படுவதற்கு **ஸஹர்** என்று பெயர். ஸஹர் உணவு என்ப<nowiki/>து நோற்பதற்காக இரவின் கடைசிப்பகுதியில் உண்ணும் உணவாகும். நோன்பு நோற்பவர் இந்த உணவை உண்பது ”வலியுறுத்தப்பட்ட நபிவழியாகும்” இதனால் நோன்பாளி நோன்பைச் சிரமமின்றி நோற்பதற்கு வாய்ப்புள்ளது. ஸஹர் செய்யாமலும் நோன்பு திறக்காமலும் தொடர் நோன்பு நோற்பதை நபி (ஸல்) அவர்கள் தடுத்துள்ளார்கள்.
# ஸஹர்

## ஸஹர் உணவு

(ஐம்பது வசனங்களை நிறுத்தி நிதானமாக ஓத பத்து நிமிடங்களுக்கு மேல் செல்லாது.)
# ஜயந்த் நாரளீக்கர்

**ஜயந்த் விஷ்ணு நாரளீக்கர்** (*Jayant Vishnu Narlikar*) (19 சூலை 1938 - 20 மே 2025) ஒரு இந்திய வானியற்பியலாளரும் அண்டவியலாளரும் ஆவார். நிலை மாறா அண்டவியலை ஆதரிக்கும் இவர், பிரெட்ஆயிலுடன் இணைந்து ஹாயில்-நாரளீக்கர் கோட்பாட்டை உருவாக்கினார்.
# ஜயந்த் நாரளீக்கர்

## வாழ்க்கைச் சுருக்கம்

சூலை 19, 1938 - ஆம் ஆண்டு மகாராசுடிரத்தில் உள்ள கோலாப்பூரில் பிறந்தார் நருலிகர். அவரது தந்தை விஷ்ணு வாசுதேவ நருலிகர் பனாரசு இந்து பல்கலைக்கழகத்தில் கணிதத்துறைத் தலைவராக இருந்தார். அவரது தாயார் சுமதி நருலிகர் சமசுகிருதப் புலவராக இருந்தார். பனாரசு இந்து பல்கலையில் இளங்கலைப் பட்டம் பெற்ற சயந்து, பிறகு கேம்பிரிட்சு சென்றார்.
# ஜயந்த் நாரளீக்கர்

## படிப்பு

கேம்பிரிட்சில் பல்வேறு பட்டங்களை கணிதத்துறையில் பெற்றார்.
:* இளங்கலை (B.A.) - 1960
:* முனைவர் பட்டம் (Ph.D) - 1963
:* முதுகலை (M.A.) - 1964
:* (Sc.D.) - 1976
# ஜயந்த் நாரளீக்கர்

## பெற்ற விருதுகள்

- பத்ம பூசண் விருது (1965)
- இராஷ்டிர பூசண் (1981)-எப்.அய்.ஈ அறக்கட்டளை, இச்சால்கரஞ்சி.
- இந்திய தேசிய அறிவியல் அகாதமி வழங்கிய இந்திரா காந்தி விருது (1990)
- யுனெசுகோ வழங்கிய காளிங்கா பரிசு (1996)
- பத்ம விபூசண் விருது (2004)
- மகாராட்டிர பூசண் விருது (2010)
- சாகித்ய அகாதமி விருது (தன் வரலாறு, மராத்தி நூலுக்காக) (2014)
- விஞ்ஞான ரத்னா விருது, (அக்டோபர் 2025)
# ஜயந்த் நாரளீக்கர்

## இறப்பு

இவர் 2025 ஆம் ஆண்டு மே 20 ஆம் நாள் உறக்கத்தில் இருந்த போது இறந்தார்.
# சென்னை மாகாண சட்டமன்றத் தேர்தல், 1937

சென்னை மாகாணத்தில் மாநில சுயாட்சி முறை அமல்படுத்தப்பட்ட பின் **சட்டமன்றத்திற்கான முதல் தேர்தல் 1937**ம் ஆண்டு பெப்ரவரி மாதம் நடை பெற்றது. இந்திய தேசிய காங்கிரசு வெற்றி பெற்று ராஜகோபாலாச்சாரி சென்னை மாகாணத்தின் முதல்வரானார்.
# சென்னை மாகாண சட்டமன்றத் தேர்தல், 1937

## மாநில சுயாட்சி

இந்தியாவில் அரசியல் சீர்திருத்தம் ஏற்படவும் சுயாட்சி வழங்கவும் பிரித்தானிய அரசாங்கம், இந்திய அரசாங்கச் சட்டம், 1935 ஐ இயற்றியது. இதற்கு முன்னர் வழக்கில் இருந்த இரட்டை ஆட்சி முறை ஒழிக்கப்பட்டு, நாட்டின் பாதுகாவல், நிதி போன்ற முக்கிய துறைகள் தவிர மற்ற பொறுப்புகள் இந்தியர்கள் வசம் ஒப்படைக்கப்பட்டன. இப்புதிய ஆட்சி முறை மாநில சுயாட்சி என்றழைக்கப்பட்டது. இதன் கீழ் 1937 இல் மத்திய நாடாளுமன்றத்திற்கும், மாநில சட்டமன்றங்களுக்கும் முதல் தேர்தல் நடத்தப்பட்டது.
# சென்னை மாகாண சட்டமன்றத் தேர்தல், 1937

## தொகுதிகள்

**தொகுதிகள்
! align=மேலவை
! align=கீழவை**  
| பொது | 35 | 116 |  |
| --- | --- | --- | --- |
| முஸ்லிம்கள் | 7 | 28 |  |
| இந்திய கிருத்துவர்கள் | 3 | 8 |  |
| ஐரோப்பியர்கள் | 1 | 3 |  |
| ஆளுனர் நியமனம் | 8-10 | 0 |  |
| தலித்துகள் | 0 | 30 |  |
| பெண்கள் | 0 | 8 |  |
| நிலச்சுவான்தார்கள் | 0 | 6 |  |
| வர்த்தக அமைப்புகள் | 0 | 6 |  |
| தொழிற்சங்கங்கள் | 0 | 6 |  |
| ஆங்கிலோ இந்தியர் | 0 | 2 |  |
| பல்கலைக்கழகங்கள் | 0 | 1 |  |
| பிற்படுத்தப்பட்டோர் | 0 | 1 |  |
| **மொத்தம்** | **54-56** | **215** | } |
|}
1937இல் ஒருங்கிணைந்த சென்னை மாகாணம், தற்கால தமிழ் நாடு, தெலுங்கானா தவிர்த்த ஆந்திரப் பிரதேசம், கேரளத்தின் மலபார் மாவட்டம், கர்நாடகத்தின் தெற்கு கனரா மாவட்டங்களை உள்ளடக்கிய பிரதேசமாக இருந்தது. இந்திய அரசாங்கச் சட்டம், 1935 இன் படி, சென்னை மாகாண சட்டமன்றத்தில் இரு அவைகள் இருந்தன. அசம்பிளி என்றழைக்கப்பட்ட கீழவையில் 215 உறுப்பினர்களும், கவுன்சில் என்றழைக்கப்பட்ட மேலவையில் 54 முதல் 56 உறுப்பினர்களும் இருந்தனர். இவர்களுள் கீழவையின் அனைத்து உறுப்பினர்களும், மேலவையின் 46 உறுப்பினர்களும் மக்களால் நேரடியாகத் தேர்ந்தெடுக்கப்பட்டனர். தொகுதிகளுள் முஸ்லீம்கள், தலித்துகள்., ஐரோப்பியர், பெண்கள், ஜமீன்தார்கள், வணிகர் மற்றும் தொழில் முனைவோர், இந்திய கிருத்துவர்கள், தொழிற்சங்கங்கள், பல்கலைக்கழகங்கள் ஆகிய பிரிவினருக்கு வகுப்பு வாரியாக இட ஒதுக்கீடு இருந்தது. மக்கள் அனைவரும் வாக்குரிமை பெற்றிருக்கவில்லை. ஒருவரின் சொத்து மதிப்பு அல்லது அவர் கட்டியுள்ள வரியைப் பொறுத்தே வாக்குரிமை அளிக்கப் பட்டது.
# சென்னை மாகாண சட்டமன்றத் தேர்தல், 1937

## தேர்தல் முடிவுகள்

தேர்தல் முடிவுகள்:
# சென்னை மாகாண சட்டமன்றத் தேர்தல், 1937

## தேர்தல் முடிவுகள்

### கீழவை

| இந்திய தேசிய காங்கிரசு | 159 | நீதிக்கட்சி | 18 | முஸ்லிம் லீக் | 11 |  |
| --- | --- | --- | --- | --- | --- | --- |
| தென்னிந்திய வர்த்தக சபை | 1 | நாட்டுக்கோட்டை நகரத்தார் சங்கம் | 1 | ஐரோப்பிய வணிகர்கள் | 3 |  |
| நீதிக்கட்சி ஆதரவாளர்கள் | 2 | ஆங்கிலோ இந்தியர்கள் | 2 |  |  |  |
| முஸ்லிம் முற்போக்குக் கட்சி | 1 |  |  |  |  |  |
| சென்னை மக்கள் கட்சி | 1 |  |  |  |  |  |
| மற்றவர்கள் | 1 |  |  |  |  |  |
| சுயேட்சைகள் | 15 |  |  |  |  |  |
| மொத்தம் (1937) | 160 | மொத்தம் (1937) | 21 | மொத்தம் (1937) | 34 | } |
# சென்னை மாகாண சட்டமன்றத் தேர்தல், 1937

## தேர்தல் முடிவுகள்

### மேலவை

| காங்கிரசு | 27 | நீதிக்கட்சி | 7 | முஸ்லிம் லீக் | 3 |  |
| --- | --- | --- | --- | --- | --- | --- |
| முஸ்லிம் சுயேட்சைகள் | 3 |  |  |  |  |  |
| கிருத்துவ சுயேட்சைகள் | 2 |  |  |  |  |  |
| இந்து சுயேட்சைகள் | 2 |  |  |  |  |  |
| ஐரோப்பியர்கள் | 1 |  |  |  |  |  |
| மற்றவர்கள் | 1 |  |  |  |  |  |
| மொத்தம் (1937) | 27 | மொத்தம் (1937) | 7 | மொத்தம் (1937) | 12 | } |
# சென்னை மாகாண சட்டமன்றத் தேர்தல், 1937

## ஆட்சி அமைப்பு

இந்திய தேசிய காங்கிரசு 64.5 % வாக்குகளை பெற்று பெறும்பான்மையான தொகுதிகளில் வென்றது. முதல்வர் பொபிலி அரசர் உட்பட பல நீதிக்கட்சித் தலைவர்கள் தோல்வி அடைந்தனர். ஆனால் காங்கிரசு 1935 அரசாங்கச் சட்டத்தில் சட்டமன்றத்தின் முடிவுகளை ரத்து செய்ய கவர்னருக்கு அளிக்கப் பட்டிருந்த உரிமைகளை கண்டித்து பதவி ஏற்க மறுத்தது. சென்னை ஆளுனர் எர்ஸ்கைன் பிரபு நீதிக்கட்சியின் கூர்ம வெங்கட ரெட்டி நாயுடு தலைமையில் ஒரு இடைக்கால அரசை அமைத்தார். இந்த இடைக்கால அரசு இரண்டரை மாத காலம் ஆட்சி செய்தது. பின்னர் வைஸ்ராய் லின்லித்க்ளோ அளித்த வாக்குறுதியை ஏற்று காங்கிரசு ஆட்சி அமைக்க ஒப்புக் கொண்டது. ராஜகோபாலாச்சாரி சென்னை மாகாணத்தின் முதல் காங்கிரசு முதல்வரானார்.
# லார்சன் அன்ட் டூப்ரோ

**இலாருசன் அண்டு தூபுரோ** (லார்சென் & டூப்ரோ (ஆங்கிலம்: Larsen & Toubro) (, ) உலகின் பலநாடுகளில் கிளைகள் உள்ள ஓர் இந்திய நிறுவனம். இதன் தலைமையகம் மும்பையில் உள்ளது. இந்நிறுவனத்தின் பங்குகள் மும்பை மற்றும் தேசிய பங்குச் சந்தைகளில் வர்த்தகம் செய்யப்படுகின்றன.
# லார்சன் அன்ட் டூப்ரோ

## வரலாறு

இந்த நிறுவனம் 1938 இல் என்னிங்கு ஓல்கு இலார்சன் ("ஹென்னிங் ஹோல்க்-லார்சன்"), சோரன் கிறித்தியன் தூபுரோ ("கிறிஸ்டியன் டூப்ரோ") என்னும் இருவரால் மும்பையில் தொடங்கப்பட்டது. பின்னர் 1946ம் ஆண்டு தனியார் நிறுவனமாக மாற்றப்பட்டது. 1950ம் ஆண்டு பொது நிறுவனமாக (public limited company) மாறியது.
# பிறபொருளெதிரியாக்கி

**பிறபொருளெதிரியாக்கி** என்பது உடலிலுள்ள நோய் எதிர்ப்பாற்றல் முறைமையால் உடலுக்கு வெளியான ஒரு பொருளாக அடையாளம் காணப்பட்டு, உடலினுள் பிறபொருளெதிரி உருவாவதைத் தூண்டக்கூடிய ஒரு மூலக் கூறாகும். இந்த பிறபொருளெதிரியானது, அந்த குறிப்பிட்ட பிறபொருளெதிரியாக்கியுடனேயே பிணைப்பை ஏற்படுத்தக் கூடியதாக இருக்கும். நோய் எதிர்ப்பாற்றல் முறைமையால், 'தன்' (Self) பிறபொருளெதிரியாக்கிகள், பொறுத்துக் கொள்ளப்படுவதுடன், 'வெளி' (Non-self) பிறபொருளெதிரியாக்கிகள் ஆபத்தானவையாக அடையாளம் காணப்பட்டு பிறபொருளெதிரிகளால் அழிக்கப்படும். சிலவேளை இந்த 'தன்' பிறபொருளெதிரியாக்கிகள் (அதாவது தனது உடலிலேயே இருக்கும் சொந்த உயிரணுக்கள், இழையங்களிலுள்ள பொருட்கள்), நோய் எதிர்ப்பாற்றல் முறைமையால் வெளிப்பொருட்களாக அடையாளப்படுத்தப்படுவதால், அவற்றிற்கெதிராக பிறபொருளெதிரிகள் உருவாக்கப்பட்டு, தன்னுடைய உடலுக்கு எதிராகத் தொழிற்படும். இது தன்னுடல் தாக்குநோய் (Autoimmune disorder) என அழைக்கப்படும்.
# வார்ப்புரு:Test sample values

****BMP/ELECTROLYTES:****  
| Na<sup>+</sup>=140 | Cl<sup>−</sup>=100 | BUN=20 | / |  |
| --- | --- | --- | --- | --- |
| Glu=150 |  |  |  |  |
| K<sup>+</sup>=4 | CO<sub>2</sub>=22 | PCr=1.0 | \ |  |
| **ARTERIAL BLOOD GAS:** |  |  |  |  |
| HCO<sub>3</sub><sup>-</sup>=24 | p<sub>a</sub>CO<sub>2</sub>=40 | p<sub>a</sub>O<sub>2</sub>=95 | pH=7.40 |  |
| **ALVEOLAR GAS:** |  |  |  |  |
| p<sub>A</sub>CO<sub>2</sub>=36 | p<sub>A</sub>O<sub>2</sub>=105 | A-a g=10 |  |  |
| **OTHER:** |  |  |  |  |
| Ca=9.5 | Mg<sup>2+</sup>=2.0 | PO<sub>4</sub>=1 |  |  |
| CK=55 | BE=−0.36 | AG=16 |  |  |
| **SERUM OSMOLARITY/RENAL:** |  |  |  |  |
| PMO = 300 | PCO=295 | POG=5 | BUN:Cr=20 |  |
| **URINALYSIS:** |  |  |  |  |
| UNa<sup>+</sup>=80 | UCl<sup>−</sup>=100 | UAG=5 | FENa=0.95 |  |
| UK<sup>+</sup>=25 | USG=1.01 | UCr=60 | UO=800 |  |
| **PROTEIN/GI/LIVER FUNCTION TESTS:** |  |  |  |  |
| LDH=100 | TP=7.6 | AST=25 | TBIL=0.7 |  |
| ALP=71 | Alb=4.0 | ALT=40 | BC=0.5 |  |
| AST/ALT=0.6 | BU=0.2 |  |  |  |
| AF alb=3.0 | SAAG=1.0 | SOG=60 |  |  |
| **CSF:** |  |  |  |  |
| CSF alb=30 | CSF glu=60 | CSF/S alb=7.5 | CSF/S glu=0.4 | }<noinclude> |
</noinclude>
# சேலம்-I சட்டமன்றத் தொகுதி

1951ல் சேலம் நகரம் என அழைக்கப்பட்ட தொகுதி 1957 லிருந்து சேலம் 1 என அழைக்கப்பட்டது. தேர்தல் ஆணையத்தின் 2008 தொகுதி மறுசீரமைப்பு ஆணையின் காரணமாக இத்தொகுதி நீக்கப்பட்டுள்ளது.  
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1951 | வரதராஜலு நாயுடு | காங்கிரசு | 19674 | 35.47 | மோகன் குமாரமங்கலம் | இந்திய பொதுவுடமைக் கட்சி | 17554 | 31.65 |  |
| 1957 | ஏ. மாரியப்பன் | காங்கிரசு | 24920 | 45.21 | வி. ஆர். நெடுஞ்செழியன் | சுயேச்சை | 24713 | 44.83 |  |
| 1962 | ஜி. வெங்கடராமன் | காங்கிரசு | 43726 | 50.67 | ஈ. ஆர். கிருஸ்ணன் | திமுக | 39838 | 46.16 |  |
| 1967 | கி. செயராமன் | திமுக | 46776 | 57.92 | பி. தியாகராஜன் | காங்கிரசு | 32710 | 40.51 |  |
| 1971 | கி. செயராமன் | திமுக | 46262 | 50.92 | பி. தியாகராஜன் | காங்கிரசு (ஸ்தாபன) | 42867 | 47.19 |  |
| 1977 | சௌ. வே. வரதராஜன் | அதிமுக | 34708 | 38.21 | எஸ். எஸ். மகாதேவ முதலியார் | ஜனதா கட்சி | 26046 | 28.67 |  |
| 1980 | கோ. கிருஷ்ணராஜ் | அதிமுக | 50976 | 52.55 | அமானுல்லா கான் | காங்கிரசு | 31745 | 32.72 |  |
| 1984 | கோ. கிருஷ்ணராஜ் | அதிமுக | 54749 | 51.80 | ஜி. கே. சுபாசு | திமுக | 48863 | 46.24 |  |
| 1989 * | கு. இரா. கோ. தனபாலன் | திமுக | 49498 | 43.67 | சி. என். கே. எ. பெரியசாமி | சுயேச்சை | 26837 | 23.68 |  |
| 1991 | எஸ். ஆர். ஜெயராமன் | காங்கிரசு | 72792 | 65.97 | ஜி. கே. சுபாசு | திமுக | 31698 | 28.73 |  |
| 1996 | கு. இரா. கோ. தனபாலன் | திமுக | 67566 | 58.82 | எ. டி. நடராஜன் | காங்கிரசு | 37299 | 32.47 |  |
| 2001 | செ. வெங்கடாசலம் | அதிமுக | 66365 | 60.01 | எம். எ. இளங்கோவன் | திமுக | 41234 | 37.29 |  |
| 2006 ** | எல். இரவிச்சந்தரன் | அதிமுக | 69083 | -- | எம். ஆர். சுரேஷ் | காங்கிரசு | 56266 | -- | } |  
- 1977ல் திமுகவின் பி. எஸ். மாணிக்கம் 21093 (23.22%) & காங்கிரசின் கே. மகாதேவன் 8135 (8.95%) வாக்குகளும் பெற்றனர்.
- 1989ல் காங்கிரசின் எ. திருச்செல்வன் 20598 (18.17%) வாக்குகள் பெற்றார். அதிமுக ஜானகி அணியின் வி. பி. ஈஸ்வரன் 13654 (12.05%) வாக்குகள் பெற்றார்.
- 2006 தேமுதிகவின் எஸ். ஜே. தனசேகர் 27218 வாக்குகள் பெற்றார்.
# சேலம்-II சட்டமன்றத் தொகுதி

1951ல் சேலம் புறநகர் என அழைக்கப்பட்ட தொகுதி 1957 லிருந்து சேலம் 2 என அழைக்கப்பட்டது. தேர்தல் ஆணையத்தின் 2008 தொகுதி மறுசீரமைப்பு ஆணையின் காரணமாக இத்தொகுதி நீக்கப்பட்டுள்ளது.  
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1951 | சி. லட்சுமண கந்தன் | காங்கிரசு | 15254 | 42.95 | அ. சுப்ரமணியம் | தமிழ்நாடு தொழிலாளர் கட்சி | 14575 | 41.04 |  |
| 1957 | அ. இரத்தினவேல் கவுண்டர் | காங்கிரசு | 19755 | 54.51 | எஸ். எம். இராமையா | இந்திய பொதுவுடைமை கட்சி | 11023 | 30.42 |  |
| 1962 | அ. இரத்தினவேல் கவுண்டர் | காங்கிரசு | 28811 | 47.56 | எஸ். எம். இராமையா | இந்திய பொதுவுடைமை கட்சி | 19976 | 32.98 |  |
| 1967 | இ. ஆர். கிருட்டிணன் | திமுக | 38781 | 58.00 | அ. இரத்தினவேல் கவுண்டர் | காங்கிரசு | 27285 | 40.81 |  |
| 1971 | க. இராசாராம் | திமுக | 37152 | 52.77 | ஆர். இராமகிருஸ்ணன் | காங்கிரசு (ஸ்தாபன) | 31844 | 45.23 |  |
| 1977 | மு. ஆறுமுகம் | ஜனதா கட்சி | 22636 | 31.41 | கே. எ. தங்கவேலு | திமுக | 20523 | 28.48 |  |
| 1980 | மு. ஆறுமுகம் | அதிமுக | 40975 | 51.57 | கே. அன்பழகன் | காங்கிரசு | 36235 | 45.61 |  |
| 1984 | ஆறுமுகம் | அதிமுக | 49339 | 53.79 | எஸ். ஆறுமுகம் | திமுக | 41333 | 45.07 |  |
| 1989 * | எஸ். ஆறுமுகம் | திமுக | 45358 | 43.52 | எம். நடேசன் | அதிமுக (ஜெயலலிதா) | 24593 | 23.60 |  |
| 1991 | மு. நடேசன் | அதிமுக | 66904 | 63.90 | எஸ். ஆறுமுகம் | திமுக | 26997 | 25.79 |  |
| 1996 | ஏ. எல். தங்கவேல் | திமுக | 63588 | 54.93 | எஸ். சென்னிமலை | அதிமுக | 36097 | 31.18 |  |
| 2001 | எம். கார்த்தி | பாமக | 62306 | 54.25 | எ. எல். தங்கவேல் | திமுக | 47221 | 41.11 |  |
| 2006 ** | எஸ். ஆறுமுகம் | திமுக | 85348 | -- | ஆர். சுரேஷ்குமார் | அதிமுக | 70605 | -- | } |  
1977ல் இந்திய பொதுவுடைமை கட்சி (மார்க்சியம்) வின் கே. எஸ். அர்த்தனாரி 19173(26.61%) & இந்திய பொதுவுடைமை கட்சியின் கே. வி. இராமசாமி 9731(13.50%) வாக்குகளும் பெற்றனர்.  
1989ல் காங்கிரசின் யு. ராஜேந்திரன் 22755 (21.83%) வாக்குகள் பெற்றார். அதிமுக ஜானகி அணியின் கே. ராஜாராம் 10178 (9.77%) வாக்குகள் பெற்றார்.  
2006 தேமுதிகவின் கே. வி. குணசேகரன் 20026 வாக்குகள் பெற்றார்.
# சென்னை மாகாண சட்டமன்றத் தேர்தல், 1946

சென்னை மாகாணத்தில் மாநில சுயாட்சி முறை அமல்படுத்தப்பட்ட பின் **சட்டமன்றத்திற்கான இரண்டாம் தேர்தல் 1946**ம் ஆண்டு பெப்ரவரி மாதம் நடை பெற்றது. இந்திய தேசிய காங்கிரசு வெற்றி பெற்று த. பிரகாசம் சென்னை மாகாணத்தின் முதல்வரானார்.
# சென்னை மாகாண சட்டமன்றத் தேர்தல், 1946

## மாநில சுயாட்சி

இந்தியாவில் அரசியல் சீர்திருத்தம் ஏற்படவும் சுயாட்சி வழங்கவும் பிரித்தானிய அரசாங்கம், இந்திய அரசாங்கச் சட்டம், 1935 ஐ இயற்றியது. இதற்கு முன்னர் வழக்கில் இருந்த இரட்டை ஆட்சி முறை ஒழிக்கப்பட்டு, நாட்டின் பாதுகாவல், நிதி போன்ற முக்கிய துறைகள் தவிர மற்ற பொறுப்புகள் இந்தியர்கள் வசம் ஒப்படைக்கப்பட்டன. இப்புதிய ஆட்சி முறை மாநில சுயாட்சி என்றழைக்கப்பட்டது. இதன் கீழ் 1937 இல் மத்திய நாடாளுமன்றத்திற்கும், மாநில சட்டமன்றங்களுக்கும் முதல் தேர்தல் நடத்தப்பட்டது.
# சென்னை மாகாண சட்டமன்றத் தேர்தல், 1946

## தொகுதிகள்

**தொகுதிகள்
! align=மேலவை
! align=கீழவை**  
| பொது | 35 | 116 |  |
| --- | --- | --- | --- |
| முஸ்லிம்கள் | 7 | 28 |  |
| இந்திய கிருத்துவர்கள் | 3 | 8 |  |
| ஐரோப்பியர்கள் | 1 | 3 |  |
| ஆளுனர் நியமனம் | 8-10 | 0 |  |
| தலித்துகள் | 0 | 30 |  |
| பெண்கள் | 0 | 8 |  |
| நிலச்சுவான்தார்கள் | 0 | 6 |  |
| வர்த்தக அமைப்புகள் | 0 | 6 |  |
| தொழிற்சங்கங்கள் | 0 | 6 |  |
| ஆங்கிலோ இந்தியர் | 0 | 2 |  |
| பல்கலைக்கழகங்கள் | 0 | 1 |  |
| பிற்படுத்தப்பட்டோர் | 0 | 1 |  |
| **மொத்தம்** | **54-56** | **215** | } |
|}
1937இல் ஒருங்கிணைந்த சென்னை மாகாணம், தற்கால தமிழ் நாடு, தெலுங்கானா தவிர்த்த ஆந்திரப் பிரதேசம், கேரளத்தின் மலபார் மாவட்டம், கர்நாடகத்தின் தெற்கு கனரா மாவட்டங்களை உள்ளடக்கிய பிரதேசமாக இருந்தது. இந்திய அரசாங்கச் சட்டம், 1935 இன் படி, சென்னை மாகாண சட்டமன்றத்தில் இரு அவைகள் இருந்தன. அசம்பிளி என்றழைக்கப்பட்ட கீழவையில் 215 உறுப்பினர்களும், கவுன்சில் என்றழைக்கப்பட்ட மேலவையில் 54 முதல் 56 உறுப்பினர்களும் இருந்தனர். இவர்களுள் கீழவையின் அனைத்து உறுப்பினர்களும், மேலவையின் 46 உறுப்பினர்களும் மக்களால் நேரடியாகத் தேர்ந்தெடுக்கப்பட்டனர். தொகுதிகளுள் முஸ்லீம்கள், தலித்துகள்., ஐரோப்பியர், பெண்கள், ஜமீன்தார்கள், வணிகர் மற்றும் தொழில் முனைவோர், இந்திய கிருத்துவர்கள், தொழிற்சங்கங்கள், பல்கலைக்கழகங்கள் ஆகிய பிரிவினருக்கு வகுப்பு வாரியாக இட ஒதுக்கீடு இருந்தது. மக்கள் அனைவரும் வாக்குரிமை பெற்றிருக்கவில்லை. ஒருவரின் சொத்து மதிப்பு அல்லது அவர் கட்டியுள்ள வரியைப் பொறுத்தே வாக்குரிமை அளிக்கப் பட்டது.
# சென்னை மாகாண சட்டமன்றத் தேர்தல், 1946

## அரசியல் நிலவரம்

1937 தேர்தலில் படு தோல்வியடைந்த நீதிக் கட்சி, 1937-40 இல் நடை பெற்ற இந்தி எதிர்ப்புப் போராட்டத்தின் போது சுயமரியாதை இயக்கத் தலைவர் பெரியாரின் கட்டுப்பாட்டில் வந்தது, 1944 இல் திராவிடர் கழகம் என்று பெயர் மாற்றப்பட்டது. அக்கட்சி இனிமேல் தேர்தல்களில் போட்டியிடாது என்று பெரியார் அறிவித்தார். எனவே 1946 தேர்தலை நீதிக்கட்சியினர் புறக்கணித்தனர். காங்கிரசு உட்கட்சிப் பூசல்களால் பாதிக்கப் பட்டிருந்தாலும், வலுவான எதிர்க்கட்சி இல்லாத காரணத்தால், தேர்தலில் எளிதில் வெற்றி பெற்றது. காயிதே மில்லத் முகமது இஸ்மயீல் தலைமையிலான முஸ்லீம் லீக் காங்கிரசுக்கு முக்கிய போட்டிக்கட்சியாக இருந்தது. ஆனால் அது பாகிஸ்தான் உருவாவதை ஆதரித்ததனால் அதற்கு முஸ்லீம்களைத் தவிர வேறு பிரிவினரிடையே ஆதரவு இல்லை. இவை தவிர, 1934-1942 இல் தடை செய்யப்பட்டிருந்த இந்திய கம்யூனிஸ்ட் கட்சியும் இத்தேர்தலில் போட்டியிட்டது.
# சென்னை மாகாண சட்டமன்றத் தேர்தல், 1946

## தேர்தல் முடிவுகள்

தேர்தல் முடிவுகள்:
# சென்னை மாகாண சட்டமன்றத் தேர்தல், 1946

## தேர்தல் முடிவுகள்

### கீழவை

| இந்திய தேசிய காங்கிரசு | 163 | முஸ்லிம் லீக் | 28 | சுயேட்சை கட்சி | 7 |  |
| --- | --- | --- | --- | --- | --- | --- |
| ஐரோப்பியர் | 6 |  |  |  |  |  |
| சுயேட்சைகள் | 6 |  |  |  |  |  |
| இந்திய கம்யூனிஸ்ட் | 2 |  |  |  |  |  |
| போட்டியிடாத இடங்கள் | 2 |  |  |  |  |  |
| மொத்தம் (1946) | 163 | மொத்தம் (1946) | 28 | மொத்தம் (1946) | 24 | } |
# சென்னை மாகாண சட்டமன்றத் தேர்தல், 1946

## தேர்தல் முடிவுகள்

### மேலவை

| காங்கிரசு | 32 | முஸ்லிம் லீக் | 7 | மற்றவர்கள் | 7 |  |
| --- | --- | --- | --- | --- | --- | --- |
| மொத்தம் (1946) | 32 | மொத்தம் (1946) | 7 | மொத்தம் (1946) | 7 | } |
# சென்னை மாகாண சட்டமன்றத் தேர்தல், 1946

## ஆட்சி அமைப்பு

இந்திய தேசிய காங்கிரசு மிகப்பெரும்பான்மையான தொகுதிகளில் வென்றிருந்தாலும் உட்கட்சி பூசல்களால் உடனடியாக முதல்வரை தேர்ந்தெடுக்க முடியாமல் திணறியது. தங்குதுரி பிரகாசத்தின் ஆந்திர கோஷ்டி, காமராஜரின் பிராமணரல்லாத தமிழர் கோஷ்டி, ராஜகோபாலாச்சாரியின் பிராமணத் தமிழர் கோஷ்டி, மாதவ மேனனின் கேரள கோஷ்டி என பல பிரிவினர் காங்கிரசில் இருந்தனர். இவர்களுள் காங்கிரசின் தேசியத் தலைவர்களின் ஆதரவைப் பெற்றிருந்த ராஜகோபாலாச்சாரி முதலில் முதல்வராக முயன்று தோற்றுப் போனார். பின்னர் உட்கட்சி தேர்தலில் பிரகாசம் காமராஜரின் வேட்பாளர் முத்துரங்க முதலியாரை வென்று சென்னை மாகாணத்தின் முதல்வரானார். ஆனால் காங்கிரசில் உட்கட்சி பூசல்கள் தொடர்ந்து நீடித்ததால் அடுத்த ஆறாண்டுகளில் மீண்டும் இருமுறை முதல்வர்கள் மாறினர்.